**Robert James «Bobby» Fischer** (født 9. mars 1943, død 17. januar 2008) var en verdensmester i sjakk fra USA, de tre siste årene av livet var han islandsk statsborger etter vedtak i Islands parlament. Han ble kjent allerede som 13-åring i 1956 da han vant det som senere er blitt omtalt som århundrets sjakkparti.

Liv og familie
--------------

Bobby Fischers ble født 9. mars 1943 i Chicago og vokste opp i Brooklyn, New York. Han var offisielt sønn av den tyske biofysikeren Hans-Gerhardt Fischer. Ifølge FBI, som hadde en mappe på 750 sider på Bobby Fischer, var hans biologiske far ungarskfødte Paul Nemenyi (1895-1952) som var en brilliant matematiker. Nemenyi var universitetslærer ved Technische Universität Berlin til 1933 da han som jøde mistet jobben og utvandret til USA. I 1942 underviste Nemenyi ved Colorado State College i Fort Collins. Hans mor var legen Regina Wender som var jøde og stammet fra Sveits. Hun innvandret til USA som barn. I tenårene reiste Regina Wender til Berlin og møtte der Hans-Gerhardt Fischer som var av jødisk opphav. Da nazistene kom til makten i 1933 flyktet de to til Sovjetunionen (der Regina fikk mulighet til å studere medisin); de giftet seg i Sovjetunionen og Regina fødte der datteren Joan. I 1938 flyktet Regina til Paris og reiste hjem til USA, mens Hans-Gerhardt Fischer ikke fikk innreise og de ble formelt skilt i 1945. Regina studerte ved Univeristy of Denver mens Nemenyi var universitetslærer i Colorado. Regina ble gravid med Bobby mens Hans-Gerhardt var i Chile på den tiden ifølge FBIs dokumenter. Regina fortalte uklare historier om Bobbys far: Hun skal ha sett Hans-Gerhardt siste gang i 1939, en annen gang fortalte hun at Bobby ble unnfanget da hun møtte Hans-Gerhardt i Mexico. Peter Nemenyi, Paul Nemenyis sønn fra tidligere ekteskap, skal ha omtalt Bobby Fischer som sin halvbror. Paul Nemenyi støttet Regina økonomisk så lenge han levde. Fischer var ivrig antikommunist, hadde mange antisemittiske holdninger og benektet holocaust. Han er kjent for sin eksentrisitet, sin ukonvensjonelle opptreden og sine ekstreme politiske synspunkter. Oppførselen ved sjakkbrettet var upåklagelig.

I 2004 ble Fischer arrestert i Japan. Men han motsatte seg utlevering til hjemlandet, og frasa seg sitt amerikanske statsborgerskap. Fischer ble sluppet fri i 2005 etter å ha blitt innvilget statsborgerskap på Island, der han slo seg ned og levde sine siste år.

### Dødsfall og etterspill

Fischer døde 17. januar 2008 på grunn av nyresvikt ved et sykehus i Reykjavík. Den 21. januar 2008 ble Fischer gravlagt ved en liten kirkegård utenfor byen Selfoss, 60 kilometer sørøst for Reykjavík. 

Fischers eiendom, og andre verdier, ble anslått til å være verdt cirka 2 millioner amerikanske dollar. Dette førte raskt til en rettslig konflikt som involverte krav fra forskjellige parter, blant annet Fischers japanske kone, Miyoko Watai. Hans påståtte filippinske datter, Jinky Young, og hennes mor, Marilyn Young. Samt hans to amerikanske nevøer, Alexander og Nicholas Targ, og deres far, Russell Targ. I tillegg til den amerikanske regjeringen som krevde ubetalte skatter.

Marilyn Young påstod at hennes datter Jinky var Fischers biologiske datter, men dette ble bestridt. I tillegg ble gyldigheten av Miyoko Watais ekteskap med Fischer utfordret. Den 16. juni 2010 avgjorde en høyesterett på Island, til fordel for en begjæring om å grave opp Fischers levninger. Gravingen ble gjennomført 5. juli 2010 i nærvær av en doktor, en prest og en rekke andre deltakere. 

En DNA-prøve ble tatt, og Fischers kropp ble deretter begravet en gang til. 17. august 2010 ble det kunngjort at resultatene av DNA-testing hadde utelukket Fischer som far til Jinky Young. Den 3. mars 2011 avgjorde en islandsk tingrett at Miyoko Watai og Bobby Fischer hadde giftet seg 6. september 2004, og at som Fischers enke og juridiske arving, hadde Watai derfor rett til å arve Fischers eiendom.

Sjakk
-----

Fischer mot Mikhail Tal, sjakkolympiaden i Leipzig, 1960.
Han ble verdensmester 1. september 1972 etter å ha beseiret sovjetrusseren Boris Spasskij i Reykjavík, som den eneste amerikaner i historien. Etter denne seieren sluttet Fischer helt å spille turneringssjakk. Han mistet tittelen 3. april 1975, etter at han nektet å stille opp for å forsvare tittelen.

Fischer blir ansett for å være en av de mest begavede sjakkspillerne gjennom alle tider.

Bobby Fischer grav på Island
I 1992 gjorde Fischer comeback da han vant en revansjematch mot Spasskij i Beograd. Matchen var et brudd på USAs sanksjoner mot Jugoslavia og medførte at amerikanske myndigheter utstedte en arrestordre på Fischer. Etter terrorangrepet 11. september 2001 uttalte Fischer til filippinsk radio at «Dette er virkelig strålende nyheter, det er på tide at jødene får sparket inn hodene. Det er på tide å gjøre seg ferdig med USA en gang for alle.» Det amerikanske sjakkforbundet inndro medlemskapet hans etter dette.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Bobby-Fischer, besøkt 9. oktober 2017[Hentet fra Wikidata]
2. ↑   Gemeinsame Normdatei, besøkt 9. april 2014[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. ↑   Munzinger Personen, Munzinger IBA 00000013179, besøkt 9. oktober 2017[Hentet fra Wikidata]
5. 1 2   Library of Congress, Library of Congress autoritets-ID n79049340[Hentet fra Wikidata]
6. 1 2   Bibliothèque nationale de France, BNF-ID 120154588[Hentet fra Wikidata]
7. 1 2   Biblioteca Nacional de España, BNE-identifikator XX1133878[Hentet fra Wikidata]
8. 1 2   Brockhaus Enzyklopädie, Brockhaus Online-Enzyklopädie-id fischer-robert-bobby-james[Hentet fra Wikidata]
9. ↑   Find a Grave, Find a Grave 24023886, gravbilde 
Bobby Fischer grave.JPG

 , besøkt 10. april 2020[Hentet fra Wikidata]
10. ↑   www.erasmushall60.com, besøkt 13. februar 2022[Hentet fra Wikidata]
11. ↑   asliceofbrooklyn.com, besøkt 13. februar 2022[Hentet fra Wikidata]
12. ↑   en.chessbase.com, besøkt 13. februar 2022[Hentet fra Wikidata]
13. ↑   www.chess.com[Hentet fra Wikidata]
14. ↑   Find a Grave, Find a Grave 24023886[Hentet fra Wikidata]
15. ↑   de.chessbase.com, besøkt 13. februar 2022[Hentet fra Wikidata]
16. ↑  Lyall, Sarah (22. mars 2005). «Iceland Granting Citizenship to Bobby Fischer, Held in Japan». *The New York Times* **(engelsk)**. ISSN 0362-4331. Besøkt 20. desember 2022.
17. ↑  Nicholas, Peter (16. september 2014). «Chasing the king of chess». *Los Angeles Times* **(engelsk)**. Besøkt 20. desember 2022.
18. ↑  «Among Bobby Fischer's many mysteries: Chess champ's own father - CNN.com». *www.cnn.com* **(engelsk)**. Besøkt 20. desember 2022.
19. ↑  *Dag og Tid*, 15. juli 2022.
20. 1 2  Weber, Bruce (19. januar 2008). «Bobby Fischer, Troubled Genius of Chess, Dies at 64». *The New York Times* **(engelsk)**. ISSN 0362-4331. Besøkt 20. desember 2022.
21. ↑  Archive, View Author; Author, Email the; feed, Get author RSS (15. november 2009). «Fi$cher family feud» **(engelsk)**. Besøkt 20. desember 2022.
22. ↑  McClain, Dylan Loeb (18. juni 2010). «Iceland: Bobby Fischer’s Estate Dispute». *The New York Times* **(engelsk)**. ISSN 0362-4331. Besøkt 20. desember 2022.

Eksterne lenker
---------------

* (de) Bobby Fischer – Munzinger Sportsarchiv Rediger på Wikidata

* (en) Bobby Fischer – chessgames.com Rediger på Wikidata

* (en) Bobby Fischer – OlimpBase Rediger på Wikidata

* (en) Bobby Fischer – 365Chess.com Rediger på Wikidata
* Bobby Fischers uoffisielle hjemmeside
* Bobby Fischer in the Dick Cavett Show 1972
* Fischers intervju på filippinsk radio
* 65 kritiske stillinger fra Fischers partier

| * v
* d
* r
Verdensmesterskapet i sjakk |
| --- |
| Selvvalgt motstander(1886–1948) | 
* 1886
* 1889
* 1891
* 1892 (Steinitz)
* 1894
* 1897
* 1907
* 1908
* 1910 (jan-feb)
* 1910 (nov-des) (Lasker)
* 1921 (Capablanca)
* 1927
* 1929
* 1934 (Alekhin)
* 1935 (Euwe)
* 1937 (Alekhin)

 | Sjakk |
| FIDE-tittel(1948–1993) | 
* 1948
* 1951
* 1954 (Botvinnik)
* 1957 (Smyslov)
* 1958 (Botvinnik)
* 1960 (Tal)
* 1961 (Botvinnik)
* 1963
* 1966 (Petrosian)
* 1969 (Spassky)
* 1972 (Fischer)
* ~~1975~~, 1978
* 1981 (Karpov)
* 1984-1985
* 1986
* 1987
* 1990 (Kasparov)

 |
| Delt tittel(1993–2005) | 

|  |  |
| --- | --- |
| Klassisk | 
* 1993
* 1995 (Kasparov)
* 2000
* 2004 (Kramnik)

 |
| FIDE | 
* 1993
* 1996
* 1998 (Karpov)
* 1999 (Khalifman)
* 2000 (Anand)
* 2002 (Ponomarjov)
* 2004 (Kasimdzjanov)
* 2005 (Topalov)

 |

 |
| FIDE-tittel(2006–) | 
* 2006 (Kramnik)
* 2007
* 2008
* 2010
* 2012 (Anand)
* 2013
* 2014
* 2016
* 2018
* 2021 (Carlsen)
* 2023 (Ding)

 |
| Kandidatturneringen | 
* 2013
* 2014
* 2016
* 2018
* 2020–2021
* 2022

 |

| * v
* d
* r
VM i hurtig- og lynsjakk |
| --- |
| Hurtigsjakk | 
* 1988: Karpov
* 2001: Kasparov
* 2003: Anand
* Uoffisielle VM:
	+ 2006
	+ 2007
	+ 2008: Anand
	+ 2009: Aronjan
	+ 2010: Kamsky
* 2012: Karjakin
* 2013: Məmmədyarov
* 2014: Carlsen
* 2015: Carlsen
* 2016: Ivantsjuk
* 2017: Anand
* 2018: Dubov
* 2019: Carlsen
* 2021: Abdusattorov
* 2022: Carlsen

 | Sjakk |
| Lynsjakk | 
* (Uoffisielt VM: 1971: Fischer)
* 1988: Tal
* (Uoffisielt VM: 2000: Anand)
* 2006: Grisjtsjuk
* 2007: Ivantsjuk
* 2008: Domínguez
* 2009: Carlsen
* 2010: Aronjan
* 2012: Grisjtsjuk
* 2013: Lê
* 2014: Carlsen
* 2015: Grisjtsjuk
* 2016: Karjakin
* 2017: Carlsen
* 2018: Carlsen
* 2019: Carlsen
* 2021: Vachier-Lagrave
* 2022: Carlsen

 |

Portal: Island

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** RLS **·** BNE **·** BNE **·** CiNii
 |